Laki kunnallisen tuloveron huojennuksesta vuonna 1918
Suomen Kansanvaltuuskunnan asetuskokoelma 1.2.1918/15.

Laki

kunnallisen tuloveron huojennuksesta vuonna 1918.

Annettu Helsingissä 1 p:nä helmikuuta 1918.

___

  Suomen Kansanvaltuuskunnan päätöksellä säädetään:

1 §.

Kaupungeissa ovat kunnallisveron suorittamisesta vuonna 1918 vapaat kaikki ne, joiden tulot vuodelta 1917 ovat, taksoituksen mukaan, olleet 2,400 markkaa pienemmät.

Ne verovelvolliset, joiden tulot ovat nousseet vähintään 2,400 markkaan, vapautetaan kunnallisveroa suorittamasta alempana määrätystä osasta tulojaan:

Tuloja taksoituksen   Kunnallisverosta vapautettu

mukaan Smk.       osa tuloja Smk.

2,400:- – 2,799:-       2,000:-

2,800:- – 3,199:-       1,600:-

3,200:- – 3,599:-       1,200:-

3,600:- – 3,999:-         800:-

4,000:- – 4,399:-         400:-

Ne verovelvolliset, joiden tulot ovat olleet 8,000 markkaa pienemmät, ja joilla on elätettävänään kuuttatoista vuotta nuorempia lapsia, saavat edellisen lisäksi kunnallisverosta vapaaksi tuloistaan 400 markkaa kutakin mainitunikäistä lasta kohti.

2 §.

Maaseudulla ovat kunnallisveron suorittamisesta vuonna 1918 vapaat kaikki ne, joiden tulot vuodelta 1917 ovat, taksoituksen mukaan, olleet 1,400 markkaa pienemmät.

Ne verovelvolliset, joiden tulot ovat nousseet vähintään 1,400 markkaan, vapautetaan kunnallisveroa suorittamasta alempana määrätystä osasta tulojaa:

Tuloja taksoituksen   Kunnallisverosta vapautettu

mukaan Smk.       osa tuloja Smk.

1,400:- – 1,599:-       1,200:-

1,600:- – 1,799:-       1,000:-

1,800:- – 1,999:-         800:-

2,000:- – 2,199:-         600:-

2,200:- – 2,399:-         400:-

2,400:- – 2,599:-         200:-

Ne verovelvolliset, joiden tulot ovat olleet 4,000 markkaa pienemmät, ja joilla on elätettävänä kuuttatoista vuotta nuorempia lapsia, saavat edellisen lisäksi kunnallisverosta vapaaksi tuloistaan 200 markkaa kutakin mainitunikäistä lasta kohti.

3 §.

Tämä laki astuu voimaan heti.

Helsingissä, helmikuun 1 p:nä 1918.

KULLERVO MANNER.

EERO HAAPALAINEN.

YRJÖ SIROLA.

ADOLF TAIMI.

LAURI LETONMÄKI.

O. W. KUUSINEN.

ANTTI KIVIRANTA.

JALO KOHONEN.

J. H. LUMIVUOKKO.

EVERT ELORANTA.

O. TOKOI.

KONSTANTIN LINDQVIST.

EMIL ELO.

MATTI TURKIA.

</div>

Suomen kansanvaltuuskunnan asetuskokoelma